አሸባሪው ትህነግ በኩታበር ግንባር ከባድ ሰባዊና ቁሳዊ ውድመት እንደደረሠበት ተገለፀ። አሻራ ሚዲያ ጥቅምት 19 ቀን 2014 ዓ. ም ባህርዳር – ኢትዮጵያ አሸባሪው የትህነግ ቡድን በኩታበር ግንባር በደረሰበት ሰባዊና ቁሳዊ ውድመት በርካታ የዲሽቃ ጥይቶችን ተማርኳል። የድሽቃ ጥይቶችንም ወጣቶች በግንባሩ ለሚፋለመው የኢትዮጵያ ሕዝባዊ ሠራዊት አስረክበዋል። የድሽቃ ጥይቶችን ለሕዝባዊ ሠራዊቱ ሰብስበው ካስረከቡ ወጣቶች መካከል አሕመድ አራጌ የአሸባሪው ትህነግ ቡድን በኩታበር ግንባር ከባድ ሰብዓዊና ቁሳዊ ኪሳራ ደርሶበት መመልከቱን ተናግሯል። በግንባሩ ከሚፋለሙ የወገን የሠራዊት አባላት መካከል ፋኖ ሀብታሙ በላይ የደሴ ከተማ ሕዝብ የሚያድርግላቸውን ድጋፍ አመስግኖ ወጣቱ ለህልውና ዘመቻው ከሕዝባዊ ሠራዊቱ ጎን እንዲሰለፍ ጥሪ አቅርቧል። ለፈጣንና አዳዲስ መረጃዎች ድህረ ገፃችንን ይጎብኙ! Facebook:-https://www.facebook.com/asharamedia24 ቴሌግራም :- https://t.me/asharamedia24 ዩትዩብ:- https://bit.ly/33XmKro አሻራ ሚዲያ የአይበገሬዎቹ ልሳን!
Source: Link to the Post